NASA sayyoradagi harorat anomaliyalari xaritasini e’lon qildi.    Dekabr oxiri va yanvar boshi Kanada hamda AQShning aksariyat mintaqalari aholisini o‘tgan yillar bilan taqqoslaganda ancha kuchli sovuq harorat bilan hayratga soldi.    Shu bilan birga, AQSh g‘arbi, Alyaska, Yevropa va Osiyoda bahoriy ob-havo kuzatilmoqda. Bu qish fasli bo‘lishiga qaramay yuz bermoqda, deyiladi kosmik agentlik hisobotida. O‘zbekiston NASA harorat rekordlari xaritasida Osiyodagi noodatiy iliq ob-havo hududiga kirdi. Xarita 2017 yilning 26 dekabridan 2018 yilning 2 yanvariga qadar bo‘lgan ma’lumotlar asosida tuzildi. Ular 2001-2010 yillardagi ko‘rsatkichlar bilan taqqoslangan.